Diari Oficial de la Generalitat Valenciana


Sumari del DOGV 5742, del 15-04-2008 (2008/4247)

RESOLUCIÓ de 4 d'abril de 2008, de la Presidència de la Fundació General de la Universitat Jaume I, per la qual es convoca oferta pública per a la selecció d'un tècnic/a especialista en activitats de l'Escola d'Estiu dels Xiquets i Xiquetes 2008, amb contracte laboral temporal per obra o servei.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5742

Data del DOGV
:   15-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/4247


Data del document
:   04-04-2008

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * educació no formal
    * treball temporal
    * universitat
    * concurs administratiu

RESOLUCIÓ de 4 d'abril de 2008, de la Presidència de la Fundació General de la Universitat Jaume I, per la qual es convoca oferta pública per a la selecció d'un tècnic/a especialista en activitats de l'Escola d'Estiu dels Xiquets i Xiquetes 2008, amb contracte laboral temporal per obra o servei. [2008/4247]  
La Fundació General de la Universitat Jaume I, ha resolt convocar una oferta pública per a la selecció d'un tècnic especialista d'acord amb les següents bases:  
1) Denominació del lloc de treball: tècnic/a especialista de l'Escola d'Estiu.  
2) Tipus de contracte: laboral temporal per obra o servei determinat.  
3) Jornada de treball: a temps complet.  
4) Retribució íntegra mensual  
La retribució íntegra mensual, incloent-hi la part proporcional de les pagues extraordinàries, és de 1.741,80 euros.  
5) Objecte i període  
Coordinar les activitats de l'Escola d'Estiu dels Xiquets i Xiquetes 2008 de la Universitat Jaume I.  
La durada del contracte estarà vinculada a la del servei a desenvolupar. A manera orientativa, el treball del tècnic/a especialista començarà l'última setmana de juny i finalitzarà el 31 de juliol.  
S'hi estableix un període de prova de 15 dies.  
6) Requisits dels aspirants  
a) Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors i treballadores, en els termes en què aquesta la definisca el Tractat Constitutiu de la Comunitat Europea.  
b) Tenir complits divuit anys i no haver arribat a l'edat de jubilació.  
c) Estar en possessió del títol de Batxiller, BUP, Formació professional de segon grau o equivalent. En el cas de titulacions obtingudes a l'estranger haurà d'estar-se en possessió de la credencial que acredite la seua homologació.  
d) No patir malaltia ni estar afectat per limitació física o psíquica que siga incompatible amb el compliment de les funcions requerides.  
e) No haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per al compliment de funcions públiques. Les persones la nacionalitat de les quals no siga l'espanyola, i que aspiren a aquesta plaça, hauran d'acreditar, igualment, no estar sotmeses a sanció disciplinària o condemna penal que impedisca, al seu estat, l'accés a la funció pública.  
Aquests requisits hauran de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
7) Sistema selectiu de la plaça  
Consistirà en la presentació pels aspirants del seu currículum i d'un projecte de les activitats a realitzar en l'Escola d'Estiu dels Xiquets i Xiquetes 2008 de la Universitat Jaume I.  
Per part de la comissió encarregada de resoldre aquesta selecció, es valoraran els currícula i els projectes dels aspirants d'acord amb el barem que figura en l'annex II. La comissió podrà, si ho considera oportú, entrevistar els aspirants.  
La comissió avaluadora podrà declarar desert el procediment de selecció en el cas que valorats els currícula i els projectes, el perfil dels candidats amb millors puntuacions no s'ajuste, de forma total, a la convocatòria.  
8) Mèrits preferents  
Estar en possessió o estar cursant estudis conduents a l'obtenció del títol de monitor de centre de vacances.  
Experiència en activitats amb xiquets/as de 4 a 16 anys.  
Experiència en funcions de coordinació.  
9) Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Les persones que constituïsquen la comissió hauran d'abstenir-se d'intervenir quan coincidisca en elles alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La presidència de la comissió podrà sol·licitar als membres d'aquesta una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en allò que puga produir-se en els casos no previstos.  
El procediment d'actuació de la comissió s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
10) Presentació d'instàncies  
Les sol·licituds, emplenades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de dirigir a la Fundació General de la Universitat Jaume I i es presentaran al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la publicació de la convocatòria en el Diari Oficial de la Comunitat Valenciana.  
A la sol·licitud s'afegirà la següent documentació:  
a) Fotocòpia del document nacional d'identitat.  
b) Fotocòpia de la targeta SIP o document que n'acredite el número de la Seguretat Social.  
c) Currículum i projecte de les activitats a realitzar en l'Escola d'Estiu dels xiquets i xiquetes 2008 de la Universitat Jaume I, d'acord amb l'objecte del contracte.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
En l'apartat «Codi» de la sol·licitud haurà de figurar: EE08/TE01.  
Les instàncies presentades a les oficines de correus hauran de complir el procediment que estableix l'article 205.3 del Reglament dels serveis de correus: les instàncies es presentaran en sobre obert perquè l'empleat hi estampe el segell de dates en la part superior esquerra, hi ha de figurar també amb claredat el nom de l'oficina i la data.  
No serà necessària la compulsa dels documents que es presenten fotocopiats, serà suficient amb la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la Universitat puga requerir els aspirants que acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
11) Llista d'admesos i resultat de la selecció  
Finalitzat el termini per presentar instàncies, la Presidència de la Fundació General dictarà una resolució per la qual aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.  
Aquesta informació, així com el resultat del procés de selecció, es publicarà al tauler d'anuncis de la Fundació General de la Universitat Jaume I i a l'adreça web: http://www.uji.es/ES/infoinst/monuji/fundacio/fgenuji.html  
12) Norma final  
Aquesta convocatòria, les seues bases i tots els actes administratius que se'n deriven i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló de la Plana, 4 d'abril de 2008.- El president de la Fundació General de la Universitat Jaume I: Francisco Toledo Lobo.  
ANNEX I  
Instància  
DADES PERSONALS  
Primer cognom:  
Segon cognom:  
Nom:  
Data de naixement:  
DNI:  
Telèfon:  
Adreça i codi postal:  
Localitat/comarca o província:  
CODI: EE08/TE01  
SOL·LICITE l'admissió en el procés selectiu per a cobrir una plaça temporal de ..., perfil ..., convocat per la Resolució de data ..., publicada en el Diari Oficial de la Comunitat Valenciana número ...  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
(Firma)  
Castelló de la Plana, ... d ... de 2008  
FUNDACIÓ GENERAL DE LA UNIVERSITAT JAUME I  
ANNEX II  
Barem  
- Valoració del curriculum: fins a 4 punts.   
- Valoració del projecte: fins a 4 punts.  
En el supòsit de realitzar l'entrevista: fins a 2 punts.  
ANNEX III  
Comissió avaluadora titular  
President: el president de la Fundació General de la Universitat Jaume I o persona en qui delegue.  
Tres vocals nomenats per la Comissió Executiva de la Fundació General de la Universitat Jaume I.  
Secretari: el gerent de la Fundació General de la Universitat Jaume I o persona en qui delegue.  
Comissió avaluadora suplent: la mateixa estructura